LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2017 M. RUGSĖJO 12 D. NUTARIMO NR. 03-138 „DĖL PRANEŠIMO APIE LIETUVOS BANKO PRIŽIŪRIMŲ FINANSŲ RINKOS DALYVIŲ KVALIFIKUOTOSIOS ĮSTATINIO KAPITALO IR (ARBA) BALSAVIMO TEISIŲ DALIES ĮSIGIJIMĄ IR PERLEIDIMĄ TEIKIMO TAISYKLIŲ PATVIRTINIMO“ PAKEITIMO

2019 m. liepos 23 d. Nr. 03-135

Vilnius

Lietuvos banko valdyba n u t a r i a:

Pakeisti Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklių, patvirtintų Lietuvos banko valdybos 2017 m. rugsėjo 12 d. nutarimu Nr. 03-138 „Dėl Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklių patvirtinimo“, priedą:

1.	Pakeisti preambulės pirmąją pastraipą ir ją išdėstyti taip:

„Šioje formoje Jūsų pateikiama informacija, įskaitant asmens duomenis, yra reikalinga ir bus naudojama priežiūros institucijos funkcijoms vykdyti ir vykdant šias funkcijas gali būti atskleista tretiesiems asmenims. Informacija apie asmens duomenų tvarkymą Lietuvos banke pateikta Lietuvos banko interneto tinklalapyje: https://www.lb.lt/lt/asmens-duomenu-tvarkymas.“

2.	Pakeisti VIII dalies ketvirtąją pastraipą ir ją išdėstyti taip:

„Suprantu, kad priežiūros institucija Europos Sąjungos ir Lietuvos Respublikos teisės aktų nustatyta tvarka gali tikrinti šioje formoje, taip pat ir kitus mano pateiktus duomenis ir informaciją, ir tam neprieštarauju bei suprantu, kad priežiūros institucija turi teisę rinkti visą reikalingą informaciją apie mane, taip pat susijusią su mano asmeniu. Taip pat suprantu, kad priežiūros institucija, tikrindama mano priežiūros institucijai pateiktus duomenis ir informaciją, gali pasitelkti tikrinimui atlikti atitinkamas Lietuvos Respublikos ir kitų valstybių institucijas, kurioms teisės aktų nustatyta tvarka gali būti atskleista mano priežiūros institucijai pateikta informacija ir duomenys.“

Valdybos pirmininko pavaduotoja, pavaduojanti Valdybos pirmininką	Asta Kuniyoshi